CELEX: 32011D0642
Language: mt
Date: 2011-09-29 00:00:00
Title: 2011/642/UE: Deċiżjoni tal-Kummissjoni tad- 29 ta’ Settembru 2011 li ttemm il-proċediment antidumping li jikkonċerna l-importazzjonijiet ta’ ċerti sistemi ta’ elettrodu tal-grafita li joriġinaw fir-Repubblika Popolari taċ-Ċina

30.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 254/20
            
         DEĊIŻJONI TAL-KUMMISSJONI
   tad-29 ta’ Settembru 2011
   li ttemm il-proċediment antidumping li jikkonċerna l-importazzjonijiet ta’ ċerti sistemi ta’ elettrodu tal-grafita li joriġinaw fir-Repubblika Popolari taċ-Ċina
   (2011/642/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (1) (“ir-Regolament bażiku”), u b’mod partikolari l-Artikolu 9 tiegħu,
   Wara li kkonsultat il-Kumitat Konsultattiv,
   Billi:
   A.   PROĊEDURA
   
   
               (1)
            
            
               Fil-5 ta’ Novembru 2010, il-Kummissjoni Ewropea (“il-Kummissjoni”) irċeviet ilment dwar l-allegat dumping ta’ ħsara ta’ ċerti sistemi ta’ elettrodu tal-grafita (“elettrodu tal-grafita”) li joriġinaw fir-Repubblika Popolari taċ-Ċina (“iċ-Ċina”), imressqa skont l-Artikolu 5 tar-Regolament bażiku mill-European Carbon and Graphite Association (“il-kwerelant”) f’isem il-produtturi li jirrappreżentaw proporzjoni kbir, f’dan il-każ aktar minn 50 %, tal-produzzjoni totali tal-Unjoni ta’ ċerti sistemi ta’ elettrodu tal-grafita.
            
         
               (2)
            
            
               L-ilment kien fih evidenza prima facie tal-eżistenza ta’ dumping, u ta’ ħsara materjali li rriżultat minnu, li tqieset biżżejjed biex ikun ġustifikat il-bidu ta’ proċediment tal-antidumping.
            
         
               (3)
            
            
               Il-Kummissjoni, wara konsultazzjoni mal-Kumitat Konsultattiv, permezz ta’ avviż ippubblikat f’Il-Ġurnal Uffiċjali tal-Unjoni Ewropea
                   (2) bdiet proċediment ta’ antidumping dwar l-importazzjonijiet fl-Unjoni Ewropea ta’ ċerti sistemi ta’ elettrodu tal-grafita li joriġinaw fiċ-Ċina.
            
         
               (4)
            
            
               Il-Kummissjoni avżat uffiċjalment bl-inizjazzjoni tal-proċediment lill-produtturi esportaturi fiċ-Ċina, l-importaturi, il-kummerċjanti, l-utenti u l-assoċjazzjonijiet magħrufa li huma kkonċernati, l-awtoritajiet taċ-Ċina u l-produtturi kollha magħrufa tal-Unjoni. Il-partijiet interessati ngħataw l-opportunità li jressqu l-opinjonijiet tagħhom bil-miktub u li jitolbu seduta ta’ smigħ fil-limitu taż-żmien stipulat fin-notifika ta’ inizjazzjoni.
            
         
               (5)
            
            
               Il-partijiet interessati kollha li talbu dan u li ppreżentaw raġunijiet partikolari għaliex għandhom jinstemgħu, ngħataw seduta ta’ smigħ.
            
         B.   L-IRTIRAR TAL-ILMENT U T-TWAQQIF TAL-PROĊEDIMENT
   
   
               (6)
            
            
               Permezz ta’ ittra tat-8 ta’ Lulju 2011 u indirizzata lill-Kummissjoni, il-kwerelant irtira formalment l-ilment tiegħu.
            
         
               (7)
            
            
               Skont l-Artikolu 9(1) tar-Regolament bażiku, il-proċediment jista’ jintemm meta jiġi rtirat l-ilment, sakemm tali tmiem ma jkunx fl-interess tal-Unjoni.
            
         
               (8)
            
            
               F’dan ir-rigward għandu jiġi nnutat li l-Kummissjoni ma identifikatx xi raġuni biex tindika li t-tmiem mhux se jkun fl-interess tal-Unjoni, lanqas tali raġuni ma tqajmet mill-partijiet interessati. Għaldaqstant, il-Kummissjoni kkunsidrat li l-proċediment preżenti għandu jintemm. Il-partijiet interessati ġew mgħarrfa b’dan u ngħataw l-opportunità li jikkummentaw. Ma tressqu l-ebda kummenti li jindikaw li dan it-tmiem ma jkunx fl-interess tal-Unjoni.
            
         
               (9)
            
            
               Il-Kummissjoni għaldaqsant tikkonkludi li l-proċediment tal-antidumping fir-rigward tal-importazzjonijiet fl-Unjoni Ewropea ta’ ċerti sistemi ta’ elettrodu tal-grafita li joriġinaw fir-Repubblika Popolari taċ-Ċina għandu jintemm,
            
         ADOTTAT DIN ID-DEĊIŻJONI:
   Artikolu 1
   Il-proċediment antidumping li jirrigwarda importazzjonijiet ta’ ċerti elettrodi tal-grafita tat-tip użati għall-ifran elettriċi, b’densità apparenti ta’ 1,5 g/cm3 jew aktar u b’reżistenza elettrika ta’ 7 μΩ.m jew anqas li joriġinaw fir-Repubblika Popolari taċ-Ċina, li attwalment jaqgħu fil-kodiċi NM ex 8545 11 00 u nipils użati għal dawn l-elettrodi, li attwalment jaqgħu fil-kodiċi NM ex 8545 90 90, huma mitmuma.
   Artikolu 2
   Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   
      Magħmul fi Brussell, id-29 ta’ Settembru 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 343, 22.12.2009, p. 51.
   
      (2)  ĠU C 343, 17.12.2010, p. 24.